สรุปบทความเรื่อง Zara รายได้โตแสนเท่าด้วยกลยุทธคิดต่าง ให้หน่อย
ในช่วงเดือนมกราคมปี 2004 หุ้น Zara หรือบริษัท Inditex SA อยู่ที่ราคาประมาณ 3.12 ยูโร อีก 13 ปีถัดมา หุ้น Inditex ขึ้นไปสูงสุดที่ราคาประมาณ 36.60 ยูโร หรือคิดเป็นผลตอบแทนมากกว่า 1,000% ในระยะเวลา 13 ปี หากลงทุนด้วยเงิน 1 ล้านเงินก้อนนั้นจะกลายเป็น 10 ล้าน และหากลงทุนด้วยเงิน 10 ล้านเงินก้อนนั้นจะโตถึง 100 ล้าน  ในปี 1996 Inditex เคยมีรายได้แค่ 167,000 ยูโร หรือแค่ประมาณ 6,500,000 บาทไทยเท่านั้น !!! (ถ้าคำนวณด้วยอัตราแลกเปลี่ยนปัจจุบันไม่นับเงินเฟ้อ) แต่รู้ไหมว่าปัจจุบันนี้ Inditex มีรายได้ถึง 23,000 ล้านยูโรหรือประมาณ 900,000 ล้านบาทไทย รายได้โตขึ้นมา 136 เท่าในระยะเวลาแค่ 20 ปี มีสาขามากกว่า 7,292 สาขาใน 93 ประเทศทั่วโลก มีพนักงาน 162,450 คน มีแบรนด์ในบริษัทมากมายเช่น Massimo Dutti, Pull&Bear และ Bershka อะไรคือกลยุทธที่ทำให้ Inditex และ Zara โตมาได้ขนาดนี้? ในขณะที่ทุกคนหันไปลดต้นทุน จ้างคนอื่นผลิต และอัดงบโฆษณา แต่ Amancio Ortega ผู้ก่อตั้ง Zara กลับคิดต่างออกไป ! Amancio Ortega มองว่าความคล่องตัวและประสิทธิภาพคือหัวใจของ Zara ดังนั้น Zara จึงผลิตสินค้าเอง มากกว่า 50% ของเสื้อผ้าถูกผลิตจากประเทศใกล้ๆสเปนแทนที่จะเป็นจีนเพื่อให้การขนส่งและประสานงานเป็นไปได้ง่าย Zara อาจจะดูเหมือนเป็นแค่ Fast fashion แต่จริงๆแล้ว Zara เป็นมากกว่านั้น เคล็ดลับความสำเร็จของ Zara คือเครือข่ายที่เชื่อมโยงกันอย่างสมบูรณ์ระหว่างหน้าร้าน, นักออกแบบและโรงงาน ที่สมบูรณ์ได้เพราะคนที่ทำ 3 อย่างนั้นอยู่ในบริษัทเดียวกัน ข้อดีของ Business Model แบบนี้คือนักออกแบบจะสามารถออกแบบสินค้าที่ตรงความต้องการของลูกค้าและหน้าร้านได้ โรงงานก็จะสามารถผลิตตามได้ทันที มีตารางเวลาที่แน่นอน คุณภาพก็ไม่ต้องห่วงเพราะทำเองจึงเช็คได้ทุกขั้นตอน และพอไปถึงหน้าร้านก็จะขายออกไปได้อย่างรวดเร็วก่อนที่มันจะล้าสมัย ร้าน Zara ทั่วโลกได้รับจัดส่งสินค้า 2 ครั้งต่อสัปดาห์ ต่างกับร้านอื่นๆที่นานๆมาที Zara ออกสินค้าถึง 4-5 รอบต่อ Season ในขณะที่ร้านทั่วๆไปมีสินค้า Season ละ 1 รอบเท่านั้น แน่นอนว่าถ้าคุณจ้างคนอื่นผลิตการเชื่อมโยงกันแบบนี้จะไม่เกิดขึ้น มันไม่ง่ายเลยแต่เป็นความท้าทายที่ Zara ทำสำเร็จจนได้
มกราคมปี 2004 หุ้น Zara หรือบริษัท Inditex SA อยู่ที่ราคา  3.12 ยูโร 13 ปีถัดมา ขึ้นไปที่ราคาประมาณ 36.60 ยูโร คิดเป็นผลตอบแทนมากกว่า 1,000%  ปี 1996 Inditex เคยมีรายได้แค่ 167,000 ยูโร แต่ปัจจุบันนี้ Inditex มีรายได้ถึง 23,000 ล้านยูโร โตขึ้น 136 เท่าในเวลา 20 ปี มีสาขามากกว่า 7,292 สาขาใน 93 ประเทศทั่วโลก มีพนักงาน 162,450 คน แบรนด์ในบริษัท เช่น Massimo Dutti, Pull&Bear และ Bershka 
กลยุทธที่ทำให้ Inditex และ Zara โต ขณะที่ทุกคนหันไปลดต้นทุน จ้างคนอื่นผลิต และอัดงบโฆษณา
แต่ Amancio Ortega ผู้ก่อตั้ง Zara มองว่าความคล่องตัวและประสิทธิภาพคือหัวใจของ Zara จึงผลิตสินค้าเองมากกว่า 50% ที่เชื่อมโยงกันอย่างสมบูรณ์ระหว่างหน้าร้าน, นักออกแบบและโรงงาน ที่สมบูรณ์ได้เพราะคนที่ทำ 3 อย่างนั้นอยู่ในบริษัทเดียวกัน ข้อดีคือนักออกแบบจะสามารถออกแบบสินค้าที่ตรงความต้องการของลูกค้าและหน้าร้านได้ โรงงานผลิตตามได้ทันที มีตารางเวลาที่แน่นอน แน่นอนว่าถ้าจ้างคนอื่นผลิตการเชื่อมโยงกันแบบนี้จะไม่เกิดขึ้น มันไม่ง่ายเลยแต่เป็นความท้าทายที่ Zara ทำสำเร็จจนได้
6.ข้อมูลการเงินรายบริษัท,4.ข่าวเศรษฐกิจและการเงิน